ΕΛΛΗΝΙΚΗ ΔΗΜΟΚΡΑΤΙΑ             Λάρισα  2 Οκτωβρίου 2017

     ΥΠΟΥΡΓΕΙΟ ΔΙΚΑΙΟΣΥΝΗΣ          Aριθμ. πρωτ. 793.

**ΔΙΚΗΓΟΡΙΚΟΣ ΣΥΛΛΟΓΟΣ ΛΑΡΙΣΑΣ**

                    (Ν.Π.Δ.Δ.)

Ταχ. Δ/νση : ΜΕΓΑΡΟ ΔΙΚΗΓΟΡΩΝ ΛΑΡΙΣΑΣ

                         Τ.Θ. 1004 -   41 000 ΛΑΡΙΣΑ

Πληροφορίες :         Αντ.Δέλκος

Τηλέφωνο      :         2410532037

FAX  :                     2410532042

E-mail            :        dslar@dslar.gr

**Προς όλα τα Μέλη**

του Δικηγορικού Συλλόγου Λάρισας

    Κυρίες και Κύριοι Συνάδελφοι σας γνωστοποιούμε τα εξής :

 Σύμφωνα με τις διατάξεις των άρθρων 117, 107 παράγραφος 1 (Ν. 4194/2013, ΦΕΚ Α’ 208/27-09-2013), ημερομηνία διεξαγωγής των αρχαιρεσιών για την ανάδειξη Προέδρου και Μελών των Διοικητικών Συμβουλίων των Δικηγορικών Συλλόγων της χώρας είναι η Κυριακή 26 Νοεμβρίου 2017. Σε περίπτωση που κανένας υποψήφιος Πρόεδρος δεν συγκεντρώσει την απόλυτη πλειοψηφία των εγκύρων ψηφοδελτίων (50% συν ένα), η ψηφοφορία επαναλαμβάνεται μεταξύ των δύο πρώτων σε ψήφους υποψηφίων Προέδρων την Κυριακή 3 Δεκεμβρίου 2017. Η άσκηση του εκλογικού δικαιώματος είναι υποχρεωτική και αποτελεί θεμελιώδες καθήκον του Δικηγόρου (άρθρο 103 παρ. 4 Ν. 4194/2013).

 Επίσης, σύμφωνα με τη διάταξη του άρθρου 110 παρ.1, (Ν 4194/2013, ΦΕΚ Α’ 208/27-09-2013), σε όσους δικηγορικούς συλλόγους της χώρας τα μέλη τους δεν υπερβαίνουν τα χίλια (1.000), όπως εν προκειμένω ο Δικηγορικός Σύλλογος Λάρισας, καταρτίζεται ενιαίο ψηφοδέλτιο υποψηφίων συμβούλων.

 Τέλος, σύμφωνα με τη διάταξη του άρθρου 109 παρ. 1α, (Ν 4194/2013, ΦΕΚ Α’ 208/27-09-2013), **για να ανακηρυχθεί δικηγόρος ως υποψήφιος Πρόεδρος ή Σύμβουλος**, **πρέπει** να μη συντρέχει περίπτωση αποκλεισμού του με βάση το άρθρο 104 του Κώδικα, καθώς και **να υποβάλει και να πρωτοκολλήσει σχετική αίτηση στον Πρόεδρο του Δικηγορικού Συλλόγου μέχρι την 31η Οκτωβρίου 2017**. Διευκρινίζεται εν προκειμένω, ότι κατά την παρ. 2 της διάταξης του άρθρου 104 του Κώδικα, ο υποψήφιος Πρόεδρος πρέπει να έχει τουλάχιστον δεκαετή δικηγορική θητεία.

**Με συναδελφικούς χαιρετισμούς**

**Ο ΠΡΟΕΔΡΟΣ**

ΔΗΜΗΤΡΙΟΣ Γ. ΚΑΤΣΑΡΟΣ

ΠΡΟΣ

ΤΟΝ ΠΡΟΕΔΡΟ ΤΟΥ ΔΙΚΗΓΟΡΙΚΟΥ ΣΥΛΛΟΓΟΥ ΛΑΡΙΣΑΣ

ΑΙΤΗΣΗ

(άρθρο 109 παρ.1 β του Ν.4194/2013 Κώδικας Δικηγόρων)

………………………………………………….…………..……….., δικηγόρου,

μέλους του Δ.Σ.Λ., ΑΜ ………., κατοίκου Λάρισας, οδός………………………………………………….……………………………….…

 Κύριε Πρόεδρε

 Είμαι δικηγόρος, μέλος του Δικηγορικού Συλλόγου Λάρισας, έχω συμπληρώσει την απαιτούμενη από την διάταξη της παρ. 2 του άρθρου 104 του Ν.4194/2013 δεκαετή τουλάχιστον δικηγορική θητεία. Περαιτέρω δεν συντρέχει καμία περίπτωση αποκλεισμού μου από τις αρχαιρεσίες από αυτές που αναφέρονται στο άρθρο 104 του Ν.4194/2013 στο οποίο παραπέμπει η διάταξη της παρ. 1α του άρθρου 109 του ιδίου νόμου.

 Επειδή μετά ταύτα, συντρέχουν στο πρόσωπό μου οι νόμιμες προϋποθέσεις, προκειμένου να είμαι υποψήφιος Πρόεδρος στις αρχαιρεσίες που θα γίνουν στις 26 Νοεμβρίου 2017 για την ανάδειξη του Προέδρου και των μελών του Διοικητικού Συμβουλίου του Δικηγορικού Συλλόγου Λάρισας.

 Επειδή η παρούσα είναι νόμιμη και υποβάλλεται προκειμένου να πρωτοκολληθεί, συνοδευόμενη από την απόδειξη καταβολής του τέλους διεξαγωγής των αρχαιρεσιών, σύμφωνα με τις διατάξεις των άρθρων 109 παρ.1β και 111 του Ν. 4194/2013.

 **ΖΗΤΩ:** Να γίνει δεκτή η παρούσα αίτησή μου και να με ανακηρύξετε, κατά τα αναφερόμενα στη διάταξη του άρθρου 112 παρ.1 του Ν4194/2013, **υποψήφιο Πρόεδρο** στις αρχαιρεσίες που θα γίνουν στις 26 Νοεμβρίου 2017 για την ανάδειξη του Προέδρου και των μελών του Διοικητικού Συμβουλίου του Δικηγορικού Συλλόγου Λάρισας.

**Λάρισα … Οκτωβρίου 2017**

**Ο ΑΙΤΩΝ**

ΠΡΟΣ

ΤΟΝ ΠΡΟΕΔΡΟ ΤΟΥ ΔΙΚΗΓΟΡΙΚΟΥ ΣΥΛΛΟΓΟΥ ΛΑΡΙΣΑΣ

ΑΙΤΗΣΗ

(άρθρο 109 παρ.1 β του Ν.4194/2013 Κώδικας Δικηγόρων)

……………………………………………..………………..………., δικηγόρου,

μέλους του Δ.Σ.Λ., ΑΜ ………., κατοίκου Λάρισας, οδός………………………………………………….……………………………….…

 Κύριε Πρόεδρε

 Είμαι δικηγόρος, μέλος του Δικηγορικού Συλλόγου Λάρισας, και δεν συντρέχει καμία περίπτωση αποκλεισμού μου από τις αρχαιρεσίες από αυτές που αναφέρονται στο άρθρο 104 του Ν 4194/2013 στο οποίο παραπέμπει η διάταξη της παρ. 1α του άρθρου 109 του ιδίου νόμου.

 Επειδή μετά ταύτα, συντρέχουν στο πρόσωπό μου οι νόμιμες προϋποθέσεις, προκειμένου να είμαι υποψήφιος σύμβουλος στις αρχαιρεσίες που θα γίνουν στις 26 Νοεμβρίου 2017 για την ανάδειξη του Προέδρου και των μελών του Διοικητικού Συμβουλίου του Δικηγορικού Συλλόγου Λάρισας.

 Επειδή η παρούσα είναι νόμιμη και υποβάλλεται προκειμένου να πρωτοκολληθεί, συνοδευόμενη από την απόδειξη καταβολής του τέλους διεξαγωγής των αρχαιρεσιών, σύμφωνα με τις διατάξεις των άρθρων 109 παρ.1β και 111 του Ν. 4194/2013.

 **ΖΗΤΩ:** Να γίνει δεκτή η παρούσα αίτησή μου και να με ανακηρύξετε, κατά τα αναφερόμενα στη διάταξη του άρθρου 112 παρ.1 του Ν4194/2013, **υποψήφιο σύμβουλο** στις αρχαιρεσίες που θα γίνουν στις 26 Νοεμβρίου 2017 για την ανάδειξη του Προέδρου και των μελών του Διοικητικού Συμβουλίου του Δικηγορικού Συλλόγου Λάρισας.

**Λάρισα … Οκτωβρίου 2017**

**Ο ΑΙΤΩΝ**